kardosdrur/scandi-wiki huggingface dataset:
The Lonesome Brigade

The Lonesome Brigade er det første og eneste studiealbum fra den aarhusianske rockgruppe Daisy, der blev udgivet i 1975 af Johnny Reimars Starbox. Albummet er produceret af Peter Thorup.

Spor

Medvirkende 
Daisy 
 Lars Muhl – vokal, keyboards
 Frank "Okla" Lorentzen – guitar, vokal
 Jacob Perbøll – bas, kor
 Eigil Madsen – trommer, vokal
Øvrige musikere
 Lis Sørensen – kor
 Ole Kühl – saxofon
 Michael Perbøll – keyboards
Produktion
 Peter Thorup – producer
 Svend Christiansen – teknik
 John Kristensen – forside cover foto
 Jan Persson – bagside cover foto
 Johnsen + Johnsen – layout, tryk

Referencer

Eksterne henvisninger 
 Discogs – Daisy – The Lonesome Brigade (05-04-2015)
 The Lonesome Brigade på Clemensantikvariat.dk (05-04-2015)

Album fra 1975
Album fra Danmark
Madkulør

Madkulør eller sovsekulør er et tyktflydende sortbrunt og bittert smagende farvestof, som benyttes som erstatning for den brune farve af stegesky i opbagt sovs.
Madkuløren består af ammonieret karamelliseret sukker tilsat vand og salt. Tilsættelsen af ammoniak til det karamelliserede sukker foretages for at forstærke væskens brune farve.

Madkulør sælges i brune flasker og har E-nummer E 150. Produktet menes at være introduceret i Danmark omkring 1890'erne.

Se også 
 Brun sovs

Levnedsmiddelfarvestoffer
Sovse
Mad fra Danmark
Kashmiruld

Kashmiruld (også kaldet cashmereuld) er uld fra den tibetanske kashmirged (Capra hircus langier).

Kashmirgeden (Capra hircus langier) og dens fibre har sit navn fra Kashmir regionen mellem Indien og Pakistan vest for Himalaya. Kashmiruld produceres i dag primært i Kina, Mongoliet, Tibet og Afghanistan, mens Iran, Australien og New Zealand står også for en mindre del af verdensproduktionen.

Kashmirgeden er 60 - 80 cm høj. Hannerne og hunnerne vejer henholdsvis 60 og 40 kg i gennemsnit, og lever i gennemsnit 7 år. Deres pels er åben med lange og grove yderhår som dækker underulden. Hver ged producerer mellem 100 og 160 gram kashmirfibre om året.

Underulden er meget fin, og isolerer geden mod vinterens ekstreme kuldegrader. Fibrenes diameter er mellem 12,5 og 19 mikrometer og en gennemsnitlig længde på 35 - 50 mm. Når foråret kommer fælder de pelsen for ikke at overophede.

Se også 
 Pashmina

Noter 

Uld
Trickyleaks

Trickyleaks er en danskproduceret komedieserie lavet af komikeren og tryllekunstneren, Rune Klan, der udelukkende udgives online. Trickyleaks gik i luften d. 3. april 2015 kl. 12.00.

Alle episoder er optaget i one-take, altså uden klipning, og foregår på forskellige lokationer.

Afsnit

Eksterne henvisninger 
 

Komedieserier
Tv-serier fra Danmark
Beaujolais

Beaujolais er en fransk rødvin. Navnet på vinen kommer fra navnet på vindistriktet og appellationen Beaujolais, som er den sydligste del i området Bourgogne i Frankrig. I Beaujolais fremstilles mest rødvin, men én procent af produktionen er hvidvin.

Rødvinen fremstilles på den blå drue Gamay, der er tilpasset de afvekslende forhold i Beaujolais-distriktet, hvorimod hvidvinen fremstilles på den grønne drue Chardonnay. Aligoté-druen er også godkendt til fremstilling af hvidvin i området. Vinene fra distriktet fremstilles ofte efter en metode, der kaldes kulsyregæring, der giver mere farve og frugt uden at give for mange tanniner i vinen. Ikke alle vinene gennemgår denne proces, men blandt andet Beaujolais nouveau fremstilles efter denne metode. Nouveau-vinen er lettere end de andre vine fra distriktet.

Appellationer

Beaujolais Crus 
Der er ti Beaujolais Crus i distriktet.
 Tre Crus anses som de letteste Cru Beaujolais og er typisk fremstillet til at blive drukket inden tre år: Brouilly, Régnié, og Chiroubles.
 Tre cru producerer mere end medium fyldige, Cru Beaujolais, og anbefales at blive drukket op til fire år efter fremstillingen: Côte de Brouilly, Fleurie, Saint-Amour.
 De sidste fire Cru producerer de fyldigste Cru Beaujoulais, der kan lagres. De bør drikkes mellem fire og ti år efter fremstillingen: Chénas, Juliénas, Morgon og Moulin-à-Vent.

Vinindustri 
Vinindustrien i Beaujolais er domineret af mere end 30 negocianter (købmænd), der står for salget af mere end 90% af al vin solgt uden for Beaujolais-regionen. Mange af dem er baseret i Bourgogne som Lois Jadot og Bouchard Pêre et Fils. Mest kendt er Georges Duboeuf, der har åbnet et beaujolais-museum. Mange vine sælges fra stalddøren.

Der er mere end 4000 vingårde i Beaujolais.

Se også 
 Beaujolais nouveau

Eksterne links 
 www.discoverbeaujolais.com

Franske vine
Ousmane Dabo

Ousmane Dabo (født 8. februar 1977 i Laval, Mayenne) er en fransk tidligere fodboldspiller.

Han har spillet for Rennes, Internazionale, Vicenza, Parma, Monaco, Atalanta, Lazio, Manchester City og New England Revolution. Han har repræsenteret Frankrigs fodboldlandshold tre gange på internationalt niveau. Ousmane Dabo har en yngre bror, Moussa, der også er professionel fodboldspiller, der dog er uden klub pt..

Referencer

Eksterne henvisninger 
 archivio.inter.it
 Ousmane Dabo  på fff.fr

Fodboldspillere fra Frankrig
Fodboldspillere fra Stade Rennais FC
Fodboldspillere fra FC Internazionale Milano
Fodboldspillere fra Parma FC
Fodboldspillere fra AS Monaco FC
Fodboldspillere fra Atalanta BC
Fodboldspillere fra SS Lazio
Fodboldspillere fra Manchester City F.C.
Fodboldspillere fra New England Revolution
Philippe Mahut

Philippe Mahut (4. marts 1956 – 8. februar 2014) var en fransk fodboldspiller fra Lunery, Cher.

Mahut spillede for syv forskellige fodboldklubber fra 1974 til 1993 – alle i Frankrig – og scorede 30 mål i 654 klubkampe. Han har desuden repræsenteret Frankrigs fodboldlandshold ni gange i de tidlige 1980'ere.

Referencer

Eksterne henvisninger 
 Philippe Mahut på footballdatabase.eu
 Philippe Mahut på national-football-teams-com
 Philippe Mahut på anciensverts.com
 Philippe Mahut på fff.fr 

Fodboldspillere fra Frankrig
Fodboldspillere fra Troyes AC
Fodboldspillere fra FC Metz
Fodboldspillere fra AS Saint-Étienne
Fodboldspillere fra Le Havre AC
Deltagere ved verdensmesterskabet i fodbold 1982
Sonofon (radiofabrik)

Sonofon var en dansk radio- og elektronikfabrik, der blev grundlagt i 1921 af ingeniørerne Kjeld Prytz og Viggo Berthelsen. I begyndelsen fremstillede man kun spoler, P-B Spoler, men fra 1927 også radioer. Fabrikken solgte også radioer som byggesæt. 

Fra 1928 solgte man ud over spoler og transformatorer også kondensatorer. 

I 1944 trak Viggo Berthelsen sig fra firmaet, og Kjeld Prytz blev eneejer. 

Fabrikkens radioer og radiogrammofoner kunne ofte fås i flere forskellige træsorter. 

Kjeld Prytz mente ikke, at tiden endnu var moden til fjernsyn, så Sonofon kunne ikke vise noget fjernsynsapparat frem på den store radioudstilling i Forum i 1950. Fra 1955 fik man fjernsynsapparater leveret fra L&H. Det følgende år kunne fabrikken selv producere fjernsyn. 

En FM-transistorradio med 9 transistorer blev fremstillet i 1960.

I 1962 lukkede fabrikken.

Kilder og henvisninger
 ”Bella” og alle de andre, Radio- og TV-fabrikker i Danmark: 1925-1975 – 2007 / Bjarne Dahlin Nielsen

Elektronikvirksomheder i Danmark
Eimke

Eimke er en kommune i den vestlige del af Samtgemeinde Suderburg i den sydvestlige del af Landkreis Uelzen i den nordøstlige del af den tyske delstat Niedersachsen, og en del af Metropolregion Hamburg. Kommunen har et areal på godt 82 km², og en befolkning på godt 800 mennesker.

Geografi 
Eimke ligger på Lüneburger Heide. Byen gennemløbes af Ilmenau-bifloden Gerdau, hvis tilløb Häsebach har udspring i Dreilingen.

Inddeling 
Kommunen bestgår ud over byen Eimke af landsbyerne Dreilingen (inkl. bebyggelsen Niebeck), Ellerndorf, og Wichtenbeck. 

Til sognet Eimke hører også landsbyen Brambostel i kommunen Wriedel.

Eksterne kilder/henvisninger 

 Kommunens side  på samtgemeindens websted.
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Gulf Cup of Nations 2013

Gulf Cup of Nations 2013 var den 21. udgave af fodboldturneringen, og blev afholdt fra d. 5. januar til den 18. januar 2013 i Bahrain.

Seedning af hold 
De otte deltagende hold blev inddelt i to grupper, hvor Bahrain som værtsnation blev placeret i gruppe A, Kuwait (forsvarende vinder) i gruppe B, mens resten af holdene blev placeret i puljer baseret på deres respektive FIFA-placeringer. Lodtrækningen fandt sted i Bahrain den 18. oktober 2012.

Stadioner

Format 
De otte hold blev inddelt i to grupper á fire hold. De to bedste hold i hver pulje kvalificerede sig til den efterfølgende runde. Denne runde blev afgjort via knock out-formatet (engelsk: Single-elimination tournament).

Gruppespil

Gruppe A

Gruppe B

Slutspil

Semifinale

Kamp om 3. plads

Finale

Målscorere 
3 mål

  Abdulhadi Khamis

  Ahmed Khalil

2 mål

  Hammadi Ahmad
  Younis Mahmoud
  Bader Al-Mutawa

  Yousef Nasser
  Khalfan Ibrahim
  Omar Abdulrahman

  Ali Mabkhout

1 mål

  Faouzi Mubarak Aaish
  Hussain Ali Baba
  Abdulwahab Al Malood
  Abdulla Yusuf
  Dhurgham Ismail

  Salam Shaker
  Abdulrahman Bani
  Abdulaziz Al Salimi
  Ismail Al Hammadi
  Majed Hassan

  Mohamed Ahmed Gharib
  Fahad Al-Muwallad
  Yasser Al-Qahtani
  Hussain Al-Hadhri
  Mohamed El-Sayed

1 selvmål
  Osama Hawsawi (mod Irak)

Referencer

Eksterne henvisninger 
 Officiel hjemmeside 
 Gulf Cup hjemmeside

Fodbold i 2013
Sæsoner i Gulf Cup of Nations
Loddefedt

Loddefedt er et flusmiddel, et middel der bruges til at fjerne metaloksyder og beskytte metaloverflader i forbindelse med blødlodning. 

Loddefedt består typisk af talg og harpiks (kolofonium) smeltet sammen og tilsat lidt salmiak. 

Det er ikke velegnet til lodninger af elektronik, men har dog været brugt før i tiden.

Lodning
Feldborg Kirke

Feldborg Kirke er en kirke i landsbyen Feldborg, beliggende i Feldborg Sogn.

Kirken er grundlagt i 1890, hvor der blev kautioneret for bygningen af et kapel, hvorefter det i 1934 blev overdraget til Folkekirken.

Tårnet blev bygget i 1962, hvor kirken samtidig blev restaureret. Alterpartiet og prædikestolen er fra 1973, og vægtæpperne fra kirkens 100-års jubilæum i 1990.

I 2012 blev kirken tilført midler til en større ombygning, hvor sidevinduerne blev isat glasmosaik og koret udvidet med to karnapper i glaskunst, med motiver fra henholdvis Det Gamle- og Nye Testamente udført af Adi Holzer.

Eksterne henvisninger 

 Feldborg Kirke  hos KortTilKirken.dk
 Billeder af kunstværkerne i Feldborg Kirke 
 Yderligere billeder 

Kirker i Herning Kommune
Kirker i Viborg Stift
Bærepind

En bærepind er en lille pind af træ, oftest bøgetræ, der før i tiden blev brugt til at bære tunge pakker. Før indkøbsposer blev almindelige, kunne man få sine varer pakket ind i papir og en snor omkring. Da det let kan blive ubehageligt, når snoren skærer sig ind i fingrene, stak man en bærepind, der har en inddrejet rille til snoren, ind under og snoren og lod fingrene gribe om pinden. 

Bærepinde kunne også bruges som projektiler til nogle legetøjskanoner og -pistoler.

Fastgøringsemner
Projektiler
Kontorpakke

En kontorpakke er en samling applikationsprogrammer til almen kontorbrug. Kontorpakker indeholder typisk tekstbehandling, regneark og en mailklient (elektronisk post). Mange kontorpakker har også et præsentationsprogram og en eller anden form for database. Desuden kan forskellige tegneprogrammer og andre programmer være inkluderet. Microsoft leverer et DTP-program med den store kontorpakke. 

Kontorpakker findes både gratis som f.eks. OpenOffice, LibreOffice og Google Docs og som betalbare pakker som f.eks. Microsoft Office, Apple iWorks, Corel Office og WordPerfect Office.

Nogle kontorpakker giver mulighed for let at have dokumenter af forskellig slags liggende på en server på internettet, så de er tilgængelige fra forskellige maskiner og for forskellige brugere.
Once

Once har flere betydninger:

 Once (Nightwish album)
 Once (musical)
 ONCE (cykelhold)
Strålerør

Et strålerør er anbragt for enden af en brandslange og benyttes af brandmanden til at dirigere vandet mod det, der brænder eller skal nedkøles i forbindelse med brandslukning. Strålerør kan også benyttes til f.eks. at spule gaden. 

Strålerør findes som glatte strålerør og som hanerør, dvs. de er forsynet med en hane, med hvilken man kan lukke for vandet eller på mange moderne strålerør skifte mellem samlet stråle eller spredt stråle. 

Nogle strålerør har en udskiftelig dyse, så man kan nedregulere mængden af vand, der sprøjtes. Strålerør findes i forskellige dimensioner svarende til dimensionerne af brandslangerne. 

Brand- og redningsudstyr
Over the Hills and Far Away

Over the Hills and Far Away har flere betydninger:

 "Over the Hills and Far Away (Led Zeppelin sang)" - sang af Led Zeppelin
 Over the Hills and Far Away (album) – album af bandet Nightwish
Gerdau

Gerdau er en kommune i den vestlige del af Samtgemeinde Suderburg i den sydvestlige del af Landkreis Uelzen i den nordøstlige del af den tyske delstat Niedersachsen, og en del af Metropolregion Hamburg. Kommunen har et areal på knap 38 km², og en befolkning på godt 1.450 mennesker.

Geografi 
I kommunen ligger ud over Gerdau landsbyerne Bargfeld, Barnsen, Bohlsen, , Groß Süstedt og Holthusen II. I modsætning til andre sammenlagte kommuner, er Gerdau kun den næststørste by, efter Bohlsen.

Eksterne kilder/henvisninger 

 Kommunens side på samtgemeindens websted.
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Flare (faldskærmsudspring)

Flare er et fagudtryk benyttet i forbindelse med faldskærmsudspring. Lige før springet afsluttes er det afgørende at forberede en god landing. Dette gøres ved at foretage en opbremsning af farten både fremad og nedad mod jorden, hvorved en blød landing kan opnås. Selve opbremsningen foregår ved at man flarer, det vil sige at faldskærmens styrehåndtag føres roligt i bund når man er 3-5 meter over jorden.

Faldskærmsudspring
Fagudtryk
Whitechapel distrikt

Whitechapel var et distrikt indenfor byområdet London, England fra 1855 til 1900. Det blev dannet af Metropolis Management Act 1855 og blev reguleret af Whitechapel District Board of Works, som bestod af 58 folkevalgte vestrymen.

Indtil 1889 var distriktet en del af regionen Middlesex, men indgår i det område, som Metropolitan Board of Works. I 1889 udgjorde det område af MBW London grevskab, og distriktet bestyrelse blev en lokal myndighed under London County Council.

Eksterne henvisninger 

Londons historie
Gavnø

Gavnø er en ø i Karrebæk Fjord ud for kysten af Sjælland. Øen ligger omkring 6 km sydvest for Næstved, og har et areal på 5,6 km2, og havde pr. 1. januar  et indbyggertal på . Gavnø er særlig associeret med Gavnø Slot, der ligger på øen, og som kendes tilbage fra 1200-tallet. Det nuværende slot er hovedsageligt i rokokostil.

På østsiden af øen findes en bro med forbindelse til Sjælland. Broen fører direkte til Gavnø slot.

Historie

Gavnø har siden 1785 været ejet af slægten Reedtz-Thott, og fra 1960 drives slottet og parken af den selvejende institution Gavnø Fonden.

Se også 
Gavnø Slot
Karrebæk Fjord

Referencer

Eksterne henvisninger 

Øer i Danmark
Næstved Kommunes geografi
Whitechapel

Whitechapel er et område i det centrale London, ret øst for Londons gamle bymur, og en af Londons første forsteder. Området har navn efter et lille kapel – St Mary Matfelon – bygget en gang i middelalderen i nærheden af dagens Aldgate East undergrundsstation. Kapellet var bygget i hvid sten og gik på folkemunde under navnet White Chapel. Whitechapel er en del af bydelen Tower Hamlets og har heller aldrig været nogen administrativ enhed, men kan afgrænses mod nord af Old Montagu Street, mod øst ad Brady Street og Cavell Street og mod syd af Cable Street.

Ældre tid 
Mod sluttingen af 1500-tallet var Whitechapel og områderne rundt omkring i færd med at blive Londons beskidte østkant, mens udviklingen i Westminster trak den velstående del af befolkningen vestover. Whitechapel og østkanten tiltrak sig virksomheder som stampeværk, slagterier, garverier, bryggerier og støberier, iberegnet klokkestøberiet Whitechapel Bell Foundry, som fortsat eksisterer. Whitechapel Bell Foundry har støbt klokkerne i Big Ben og Frihedsklokken i Philadelphia.

Noter

Se også 
 Whitechapelmordene
 Jack the Ripper

Eksterne lænker 
 Rom McCormicks fotos fra bydelen

Tower Hamlets
Gulf Cup of Nations 2010

Gulf Cup of Nations 2010 var den 20. udgave af fodboldturneringen, og blev afholdt fra den 22. november til den 5. december 2010

Seedning af hold 
Otte hold deltog i turneringen.

  (vært)
  (forsvarende vinder)

Stadioner

Format 
De otte hold blev inddelt i to grupper á fire hold. De to bedste hold i hver pulje kvalificerede sig til det efterfølgende slutspil. Slutspillet blev afgjort via knock out-formatet (engelsk: Single-elimination tournament).

Gruppespil

Gruppe A

Gruppe B

Slutspil

Semifinale

Finale

Målscorere 

3 mål
  Alaa Abdul-Zahra
  Badr Al-Mutawa
2 mål
  Hawar Mulla Mohammed
  Jaralla Al-Marri
1 mål
  Faouzi Mubarak Aaish
  Ismail Abdul-Latif
  Ibrahim Al-Mishkhas
  Abdulla Baba Fatadi
  Jarah Al Ateeqi
  Yousef Nasser
  Fahad Al Enezi
  Waleed Ali
  Imad Al-Hosni

1 mål (fort.)
  Ibrahim Al-Ghanim
  Ahmad Abbas
  Osama Al-Muwallad
  Mohammad Al-Shalhoub
  Mohanad Aseri
  Mishaal Al-Saeed
  Subait Khater
  Fares Juma Al Saadi
  Ahmed Juma
  Akram Al-Worafi

Selvmål
  Hamed Shami Zaher (mod Saudi-Arabien)

Referencer

Eksterne henvisninger 
 Officiel hjemmeside 
 Gulf Cup hjemmeside

Fodbold i 2010
Sæsoner i Gulf Cup of Nations
Gulf Cup of Nations 2009

Gulf Cup of Nations 2009 var den 19. udgave af fodboldturneringen, og blev afholdt fra 4. januar til 17. januar 2009 og blev vundet af  for første gang i historien.

Hold 
Otte hold deltog i turneringen.
  (vært)
  (forsvarende vinder)

Format 
De otte hold blev inddelt i to grupper á fire hold. De to bedste hold i hver pulje kvalificerede sig til den efterfølgende runde. Denne runde blev afgjort via knock out-formatet (engelsk: Single-elimination tournament).

Gruppespil

Gruppe A 
Kilde:

Gruppe B

Semifinale

Finale

Målscorere 

4 mål
  Hassan Rabia
2 mål
  Malek Mouath
  Yasser Al-Qahtani
  Ahmed Al-Fraidi
  Ali Al Nono
1 mål
  Abdullah Al-Dakheel
  Abdullah Omar
  Sayed Mohamed Adnan
  Alaa Abdul-Zahra
  Younis Mahmoud
  Abdullah Al-Zori

1 mål (fort.)
  Abdullah Shuhail
  Ahmed Al-Mousa
  Ahmed Otaif
  Khaled Khalaf
  Musaed Neda
  Badar Al-Maimani
  Imad Al-Hosni
  Fawzi Bashir
  Majdi Siddiq
  Musa Haroon
  Mohamed Omer
  Ismail Al-Hammadi
  Mohamed Al-Shehhi

Referencer

Eksterne henvisninger 
 Officiel hjemmeside 
 Gulf Cup hjemmeside

Fodbold i 2009
Sæsoner i Gulf Cup of Nations
Jaket

En jaket (på engelsk morning dress eller cutaway) er en formel dagdragt til mænd. Den består af jakke som jakken fra kjole og hvidt, men med skøderne afrundede (cut away) foran i stedet for afhakkede. Jakken har spidst revers.

Til jaket hører sort eller koksgrå vest, der ofte er dobbeltradet, og gråstribede bukser. Dertil skjorte og slips og høj hat.

En mindre formel version er morning suit med jakke, vest og bukser i samme stof og farve. Den findes i lysegrå eller mellemgrå og benyttes til bryllupper om sommeren og ved hestevæddeløb som Royal Ascot, men ses stort set kun i Storbritannien. 

I dag bruges den kun til bryllupper, officielle begivenheder med borgmestre, regeringsmedlemmer eller royale og til sociale sammenkomster som Royal Ascot, formelle frokoster (heriblandt City of Londons, som Livery Companies og lav) og som uniform på Storbritanniens mest traditionelle skoler som Eton. I Tyskland bruges jaket med mørkegrå eller sort vest  til formelle begravelser.

Jaketten var som habit og diplomatfrakke dagligdragt for herrer til første verdenskrig . Efter krigen blev jakkesæt den primære dragt, mens jaketten blev brugt ved formelle begivenheder. Diplomatfrakken gik helt af mode.

Se også 
Jakkesæt
Kjole og hvidt

Referencer

Eksterne henvisninger 

 Diplomatfrakke, jaket og jakkesæt på bloggen Den velklædte mand
 Morning Dress Guide - Informational site dedicated to formal morning dress only
Morning Dress: Formal Day Wear. Blacktieguide.com 

Jakkesæt
Mikael Ishak

Mikael Ishak (født 31. marts 1993 i Södertälje, Sverige) er svensk professionel fodboldspiller, der spiller som angriber for 1. FC Nürnberg. Han startede sin professionelle karriere i Assyriska FF i Sverige.

Klubkarriere 
I december 2011 blev han solgt til 1. FC Köln, der spiller i den tyske Bundesliga.

Han skiftede den 5. august 2013 til Parma på en fire-årig kontrakt. Den 3. august 2014 skiftede Ishak til den danske klub Randers FC, hvor han skrev under på en treårig kontrakt.

Den 30. januar 2017 blev det offentliggjort, at Mikael Ishak skiftede til 1. FC Nürnberg.

Hæder

International 
Sverige U/21
U/21 Europamesterskabet i fodbold: 2015

Referencer

Eksterne henvisninger 
 Mikael Ishak på svenskfotboll.se

Fodboldspillere fra Sverige
Fodboldspillere fra Assyriska
Fodboldspillere fra 1. FC Köln
Fodboldspillere fra Parma FC
Fodboldspillere fra Randers FC
Fodboldspillere fra 1. FC Nürnberg
Billund Kommunes Museer

Billund Kommunes Museer er et kulturhistorisk museum i Sydjylland, som formidler nyere tids kulturhistorie inden for landbrug, industri og turisme i Billund Kommune. Stedet repræsenterer de udviklingsstadier, som resten af Danmark som helhed har været igennem i udviklingen fra bondesamfund til industrisamfund til det velfærdssamfund vi har i dag.

Besøgssteder 
Udstillingsbygningen, Morsbølvej 101, 7200 Grindsted: Særudstillingen ’SPOR af Besættelsen’, genstande og historier fra besættelsestiden. 

Museumsgården Karensminde Morsbølvej 102, 7200 Grindsted: Formidling af historien om landbrugets udvikling gennem den gamle enggård, levende landbrug og historiske husdyrracer.

Desuden kan museet opleves på forskellige steder i Billund Kommune, hvor museet løbende faciliterer kulturhistorisk formidling in situ.

Historie 
Billund Kommunes Museer blev grundlagt i Grindsted i 1923 som en forening, men overgik 1. april 1969 til at være en del af Grindsted Kommune. I 1972 fik museet status som statsanerkendt museum. I 1982 fusionerede Grindsted Museum med Vorbasse Museum. I 2008 skiftede museet navn til Billund Museum i forbindelse med kommunesammenlægningen. I 2014 ændredes navnet til det nuværende navn Billund Kommunes Museer.

Eksterne henvisninger 
 Billund Kommunes Museers hjemmeside 

Museer i Region Syddanmark
Statsanerkendte museer i Danmark
Museer etableret i 1923
Grindsted
De brølende 1920'ere

De brølende 1920'ere eller de glade 1920'ere refererer til 1920'erne i USA og Europa, karakteriserer tiårets distinkte kulturelle form i New York, Montreal, Chicago, Paris, Berlin, London, Los Angeles - og mange andre større byer som her havde en udbytterig økonomi. Franskmændene kaldte 1920'erne "années folles" ("de gale/skøre år"), som fremhæver æraens sociale, artistiske og kulturelle dynamik.

Efter 1. verdenskrig blomstrede jazz-musikken, frisindet, (engelsk:) flappere redefinerede den dengang moderne kvinde og Art Deco toppede. Økonomisk sås storskala brug af automobiler, telefoner, tonefilm, elektricitet, industriel vækst uden fortilfælde, accelereret forbruger efterspørgsel og forhåbninger, plus betydelige ændringer i livsstil og kultur.

Medierne fokuserede på berømtheder, specielt sportshelte og filmstjerner. I nogle større lande bl.a. USA, Irland, Sverige og Burma - vandt kvinder retten til at stemme.

Med Wall Street-krakket i 1929, sluttede de brølende 1920'ere og afløstes af Depressionen, hvilket resulterede i dysterhed og trængsler.

Kilder/referencer

Mellemkrigstiden
1920'erne